**Projektas**

|  |
| --- |
| PLUNGĖS RAJONO SAVIVALDYBĖS TARYBA |
| **SPRENDIMAS****DĖL PLUNGĖS RAJONO SAVIVALDYBĖS TARYBOS 2020 M. SPALIO 29 D. SPRENDIMO NR. T1-248 „DĖL PRITARIMO SUDARYTI KELEIVIŲ VEŽIMO SUTARTĮ SU UAB „PLUNGĖS AUTOBUSŲ PARKAS“ IR NEMOKAMO KELEIVIŲ VEŽIMO VIETINIO (MIESTO IR PRIEMIESTINIO) REGULIARAUS SUSISIEKIMO AUTOBUSŲ MARŠRUTAIS“ IR JĮ KEITUSIO SPRENDIMO PAKEITIMO** |
| 2022 m. balandžio 28 d. Nr. T1- |
| Plungė |

Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“1 punktu patvirtintos sutarties (toliau – Sutartis) (įregistruotos 2020 m. lapkričio 18 d. Nr. BT6-01-724) 1.2.3. papunktį ir išdėstyti jį taip:

„1.2.3. Plungės rajono savivaldybės tarybos sprendimu, įkainiai indeksuojami kas kalendorinį ketvirtį, t. y. - pasibaigus kalendoriniam ketvirčiui, vadovaujantis Lietuvos statistikos departamento skelbiamu po pasibaigusio ketvirčio vidutiniu metiniu suderintu vartotojų kainų indeksu (SVKI), pasirašant sutarties papildomą susitarimą. Perindeksuoti įkainiai pradedami taikyti nuo prasidėjusio kalendorinio ketvirčio pirmo mėnesio 1 dienos;“

2. Papildyti Sutartį 4.5. punktu ir išdėstyti jį taip:

„4.5. Plungės rajono savivaldybės tarybos sprendimu, padidėjus arba sumažėjus pridėtinės vertės mokesčio (PVM) tarifui, įkainiai atitinkamai didinami arba mažinami. Perskaičiavimas atliekamas, įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas teikiamoms paslaugoms keičiamas (mažinamas ar didinamas) pagal Lietuvos Respublikos teisės aktus. Perskaičiuoti įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos.“

3. Pakeisti Plungės rajono savivaldybės tarybos 2022 m. vasario 10 d. sprendimo Nr. T1-35 „Dėl Plungės rajono savivaldybės tarybos 2020 m. spalio 29 sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ pakeitimo“ 4.1. ir 4.2. papunkčius ir išdėstyti juos taip:

„4.1. priemiesčio reguliaraus susisiekimo autobusais įkainis yra 1,06 Eur/km (iš jų: 0,97 Eur/km – be PVM ir 0,09 Eur/km – 9 proc. PVM);

4.2. miesto reguliaraus susisiekimo autobusais įkainis yra 1,30 Eur/km (iš jų: 1,19 Eur/km – be PVM ir 0,11 Eur/km – 9 proc. PVM).“

4. Įkainių perindeksavimą, kas kalendorinį ketvirtį, pradėti taikyti nuo 2022 metų balandžio 1 d.

5. Nustatyti, kad šio sprendimo 3 punkte nustatyti įkainiai taikomi nuo 2022 m. balandžio 1 d.

Savivaldybės meras

SUDERINTA:

Administracijos direktorius Mindaugas Kaunas

Kalbos tvarkytoja Simona Grigalauskaitė

Juridinio ir personalo administravimo skyriaus vyr. specialistas Stasys Žilinskas

Sprendimą rengė Vietos ūkio skyriaus vedėjo pavaduotoja Odeta Petkuvienė

**PLUNGĖS RAJONO SAVIVALDYBĖS ADMINISTRACIJOS**

**Vietos ūkio skyrius**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2020 M. SPALIO 29 D. SPRENDIMO NR. T1-248 „DĖL PRITARIMO SUDARYTI KELEIVIŲ VEŽIMO SUTARTĮ SU UAB „PLUNGĖS AUTOBUSŲ PARKAS“ IR NEMOKAMO KELEIVIŲ VEŽIMO VIETINIO (MIESTO IR PRIEMIESTINIO) REGULIARAUS SUSISIEKIMO AUTOBUSŲ MARŠRUTAIS“ IR JĮ KEITUSIO SPRENDIMO PAKEITIMO“**

2022 m. balandžio 28 d.

Plungė

**1. Parengto teisės akto projekto tikslai, uždaviniai, problemos esmė.** Atsižvelgiant į šiandieninę Lietuvos ekonominę situaciją ir itin sparčiai kylančią kuro kainą, kas lemia vis didesnes UAB „Plungės autobusų parkas“ kuro sąnaudas, atsirado poreikis atlikti įkainių perskaičiavimą ne vieną kartą, pasibaigus kalendoriniams metams, kaip dabar numatyta reguliaraus vietinio (miesto ir priemiestinio) susisiekimo autobusų maršrutais Plungės rajone nemokamo keleivių vežimo sutarties (toliau – Sutartis) Nr. BT6-01-724 1.2.3. punkte, o kas kalendorinį ketvirtį, t. y. - pasibaigus kalendoriniam ketvirčiui, vadovaujantis Lietuvos statistikos departamento skelbiamu po pasibaigusio ketvirčio vidutiniu metiniu suderintu vartotojų kainų indeksu (SVKI), pasirašant sutarties papildomą susitarimą. Perindeksuoti įkainius, pradedant taikyti nuo prasidėjusio kalendorinio ketvirčio pirmo mėnesio 1 dienos. Kadangi II metų ketvirčio pirmas mėnuo baigiasi, įkainių perindeksavimą kas ketvirtį, pradėti taikyti nuo 2022 metų balandžio 1 d.

Papildomo Sutarties 4.5. punkto įtraukimas numatys padidėjusio arba sumažėjusio pridėtinės vertės mokesčio (PVM) tarifo įkainių perskaičiavimą. Perskaičiavimas bus atliekamas, įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas teikiamoms paslaugoms keičiamas (mažinamas ar didinamas) pagal Lietuvos Respublikos teisės aktus. Šio punkto nuostata yra svarbi įkainių sudedamojo dalis, kuriai pasikeitus privalo būti perskaičiuojami pavėžėjimo įkainiai.

**2. Kaip šiuo metu yra sprendžiami projekte aptarti klausimai.** Viešojo transporto keleivių pavėžėjimo paslaugos teikiamos, pasibaigus kalendoriniams metams Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ 2022-02-10 patvirtintais įkainiais, pagal kuriuos UAB „Plungės autobusų parkas“, teikdamas keleivių pavėžėjimo paslaugas, nuo 2022 metų kovo mėnesio patiria nuostolius dėl žymaus kuro pardavimo kainos padidėjimo, pasikeitus ekonomikos išteklių pusiausvyrai.

Nuo Sutarties sudarymo nebuvo atliktas Lietuvos Respublikos pridėtinės vertės mokesčio įstatymo pakeitimas.

**3. Kodėl būtina priimti sprendimą, kokių pozityvių rezultatų laukiama.** UAB „Plungės autobusų parkas“ (toliau – Įmonė) pagrindinė veikla – keleivių vežimas autobusais. Pagrindinę Įmonės sąnaudų sudedamąją dalį sudaro kuro išlaidos. Spartus kuro kainų augimas lemia didesnes kuro išlaidas, kurias patiria Įmonė, teikdama keleivių pavėžėjimo paslaugas. Atlikus įkainių perindeksavimą kas kalendorinį ketvirtį, Įmonė išvengs patiriamų kuro sąnaudų nuostolių augimo ir galės suvaldyti kuro išlaidas. Įmonė, vadovaudamasi Plungės rajono savivaldybės tarybos 2020-10-29 sprendimo Nr. T1-248 4.3 punktu, kuriuo nustatyta, kad įkainiai gali būti indeksuojami kasmet, pasibaigus kalendoriniams metams, negalėjo anksčiau teikti prašymo dėl įkainių perindeksavimo ir dėl to patiria dideles kuro sąnaudų išlaidas, pasikeitus ekonominei situacijai Lietuvoje.

Taip pat reguliaraus vietinio (miesto ir priemiestinio) susisiekimo autobusų maršrutais Plungės rajone nemokamo keleivių vežimo sutartyje Nr. BT6-01-724 įtrauktas PVM perskaičiavimo nuostata numatys aiškią tvarką dėl pasikeitusio PVM tarifo perskaičiavimo ir jo taikymo.

**4. Siūlomos teisinio reguliavimo nuostatos.** Vadovaujantis Plungės rajono savivaldybės tarybos 2020-10-29 sprendimo Nr. T1-248 4.1.; 4.2.; 4.3 punktais ir Sutarties I skyriaus „Sutarties sąlygos“ 1.2.3.punktu, ir IV skyriaus „Sutarties galiojimas, pakeitimai, ginčų nagrinėjimo tvarka, sutarties nutraukimas“ 4.2.1.punktu nuostata.

**5. Pateikti skaičiavimus, išlaidų sąmatas, nurodyti finansavimo šaltinius.** Vežimo paslaugų finansavimas UAB „Plungės autobusų parkas“ skiriamas iš Savivaldybės biudžete numatytų lėšų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pakeisti:

1. Plungės rajono savivaldybės tarybos 2020 m. spalio 29 d. sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ 1.2.3. papunktį, papildyti 4.5. papunkčiu.

2. Plungės rajono savivaldybės tarybos 2022 m. vasario 10 d. sprendimo Nr. T1-35 „Dėl Plungės rajono savivaldybės tarybos 2020 m. spalio 29 sprendimo Nr. T1-248 „Dėl pritarimo sudaryti keleivių vežimo sutartį su UAB „Plungės autobusų parkas“ ir nemokamo keleivių vežimo vietinio (miesto ir priemiestinio) reguliaraus susisiekimo autobusų maršrutais“ pakeitimo“ 4.1. ir 4.2. papunkčius.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Tikimybės nėra.

**8. Nurodyti, kieno iniciatyva sprendimo projektas yra parengtas.** UAB „Plungės autobusų parkas“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** UAB „Plungės autobusų parkas“, Vietos ūkio skyriui ir Buhalterinės apskaitos skyriui.

**11. Kita svarbi informacija.**

PRIDEDAMA: UAB „Plungės autobusų parkas“ 2022-03-21 raštas Nr. 22-35/AG-1721 „Dėl 2020-11-18 sutarties Nr. BT6-01-724 pakeitimo“. UAB „Plungės autobusų parkas“ 2022-04-21 raštas Nr. 22-50/ AG-2377 „Dėl 2020-11-18 sutarties Nr. BT6-01-724 įkainių perindeksavimo“

**12.** **Numatomo teisinio reguliavimo poveikio vertinimas.**

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Įmonė dėl kuro kainų pokyčio išvengs nuostolių* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengė Vietos ūkio skyriaus vedėjo pavaduotoja Odeta Petkuvienė